Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18191

b) a futópálya középvonala mentén szimmetrikusan elhelyezett két csoportban legyen, amelyekben a fények egymástól egységes távolságra vannak és ez a távolság ne legyen több, mint a futópálya szegély fénysorok közötti távolság fele. A III. kategóriás precíziós megközelítésű futópálya esetében a futópálya-vég fények közötti távolság a két legbelső fény kivételével ne haladja meg a 6 métert. Jellemzők 5.3.11.4 A futópálya-vég fények állandó rögzített, egyirányú, a futópálya irányba vörös színt mutató fények legyenek. A fények erőssége és fény-sugár terjedése megfelelő legyen azoknak a látástávolság és környező fény körülményeknek, amelyek között a futópályát használni kívánják. 5.3.11.5 A precíziós megközelítésű futópálya küszöb fényei feleljenek meg a 2. Függelék A2-8. ábrán látható előírásoknak. 5.3.12 Futópálya középvonal fények Alkalmazás 5.3.12.1 A II. és III. kategóriás precíziós megközelítésű futópályán el kell helyezni futópálya középvonal fénysort. 5.3.12.2 Ajánlás — Az I. kategóriás precíziós megközelítésű futópályán helyezzenek el futópálya középvonal fénysort, különösen abban az esetben, ha a futópályát nagy leszálló sebességű légijárművek veszik igénybe, vagy a futópálya szegély fények közötti távolság több, mint 50 méter. 5.3.12.3 El kell helyezni futópálya középvonal fénysort azon a futópályán, amelyet 400 méternél alacsonyabb futópályamenti látástávolság üzemeltetési minimummal kívánnak felszállásra használni. 5.3.12.4 Ajánlás — Helyezzenek el futópálya középvonal fénysort azon a futópályán, amelyet 400 méter, vagy magasabb futópályamenti látástávolság üzemeltetési minimummal kívánnak felszállásra használni és a futópályát igen nagy felszálló sebességű légijárművek veszik igénybe, különösen abban az esetben, ha a futópálya szegély fények közötti távolság több mint 50 méter. Elhelyezés 5.3.12.5 A futópálya középvonal fények a futópálya középvonalán helyezkedjenek el kivéve, ha ezeket gyakorlati szempontból nem lehet a középvonalon elhelyezni; ebben az esetben fényeket a futópálya középvonalától egy azonos oldalra, a középvonaltól legfeljebb 60 cm távolságra egységesen helyezzék el. A fények a küszöbtől a futópálya végéig egy sorban, egymástól körülbelül 15 méter hossztávolságban legyenek. Ahol a futópálya középvonal fények állandó működési szintjét a 10.4.7, vagy 10.4.11 pontok megelőző karbantartási célkitűzése alapján igazolni lehet és a futópályát 350 méter, vagy magasabb futópályamenti látástávolság üzemeltetési minimummal kívánják felhasználni, a fények közötti hossztávolság körülbelül 30 méter lehet. Megjegyzés: Nem szükséges lecserélni azokat a jelenlegi meglevő futópálya középvonal fényeket, amelyek között a hossztávolság 7.5 méter. 5.3.12.6 Ajánlás — A felszálláshoz szükséges középvonal irányvezetést a futópálya kezdetétől az áthelyezett küszöbig a következőkkel biztosítsák: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes